section_heading: Klupska karijera
paragraph_text: Marco Pappa je nogomet počeo igrati 2004. godine u omladinskom sastavu kluba C.S.D. Municipal dok je za klub na seniorskoj razini debitirao u kolovozu 2006. godine u utakmici domaćeg prvenstva protiv Deportivo Petapea. Prvi gol za klub zabio je na kontinentalnom Copa Interclubes prvenstvu protiv nikaragvanskog Real Madriza.